Slovenská agentúra pre cestovný ruch
	
Doplnenie správy o stave a výsledkoch 
Slovenskej agentúry pre cestovný ruch (SACR) o budúce smerovanie, úlohy a právne postavenie agentúry	

Správa o stave a výsledkoch Slovenskej agentúry pre cestovný ruch (SACR) 
1.	ZÁKLADNÉ ÚDAJE ORGANIZÁCIE

Názov:			Slovenská agentúra pre cestovný ruch
Sídlo:    		Dr. Vl. Clementisa 10, 821 02 Bratislava
Rezort:			Ministerstvo dopravy, výstavby a regionálneho rozvoja SR
Forma hospodárenia:	štátna príspevková organizácia 
Štatutárny zástupca:	Ing. Marta Kučerová, generálna riaditeľka
	
Regionálne pracoviská:  Košice, Prešov, Vysoké Tatry, Žilina, Trenčín, Nitra, 
       Banská Bystrica, Trnava
zahraničné zastúpenia:  Česko, Poľsko, Maďarsko, Rusko, Nemecko, Rakúsko
2.	HLAVNÉ ČINNOSTI A POSLANIE AGENTÚRY

Slovenská agentúra pre cestovný ruch (ďalej len „SACR“) vykonáva marketing cestovného ruchu na celoštátnej úrovni, poskytuje informácie o možnostiach cestovného ruchu na Slovensku, propaguje Slovensko ako cieľovú krajinu cestovného ruchu, prispieva k tvorbe pozitívneho obrazu Slovenska v zahraničí a podporuje predaj produktov cestovného ruchu Slovenskej republiky. SACR  je oprávnená vykonávať oficiálne zastúpenia v zahraničí a vytvárať detašované pracoviská v tuzemsku. SACR v oblasti podpory rozvoja cestovného ruchu v súlade so Zriaďovacou listinou zabezpečuje najmä: 
•	všetky formy štátnej propagácie cestovného ruchu Slovenska; 
•	marketingový prieskum trhu cestovného ruchu podľa jeho základných zložiek: vývoj potrieb a požiadaviek dopytu, analýza ponuky a konkurencie; tvorbu marketingovej stratégie cestovného ruchu Slovenskej republiky; 
•	marketingové a propagačné aktivity zamerané na rozšírenie a zvýšenie úrovne prezentácie možností cestovného ruchu Slovenska a podporu predaja produktu cestovného ruchu Slovenska; 
•	tvorbu, výrobu a distribúciu tlačených, audiovizuálnych a multimediálnych propagačných materiálov, tvorbu pozitívneho obrazu Slovenska ako cieľovej krajiny cestovného ruchu;
•	koordináciu celoslovenských aktivít doma a v zahraničí v záujme prepojenia ponuky cestovného ruchu Slovenska s dopytom zo zahraničia;

„Splnomocnením sprostredkovateľského orgánu pod Riadiacim orgánom na plnenie úloh Riadiaceho orgánu“ boli delegované právomoci z Ministerstva hospodárstva SR (ďalej len „MH SR“) na SACR zo dňa 29.6.2012 a následných dodatkov k predmetnej zmluve v oblasti implementácie opatrení 3.1 Podpora podnikateľských aktivít v cestovnom ruchu a 3.2 Rozvoj informačných služieb cestovného ruchu, prezentácie regiónov a Slovenska. SACR plní funkciu SO/RO (Sprostredkovateľský orgán pod Riadiacim orgánom) pre Implementáciu Opatrenia 2.1, Opatrenia 2.2, Opatrenia 3.1, Opatrenia 3.2 Operačného programu Konkurencieschopnosť a hospodársky rast (ďalej len „OP KaHR“).  
3.	ROZPOČET

V súlade s rozpisom záväzných úloh a limitov štátneho rozpočtu rezortu Ministerstva dopravy, výstavby a regionálneho rozvoja SR (ďalej len „MDVRR SR“) pre rok 2012, bol SACR stanovený bežný transfer v súlade s Kontraktom o financovaní SACR na rok 2012 a súvisiacich dodatkov vo výške 3 821 675,36 € a kapitálový transfer pre rok 2012 vo výške 40 000,00 €. V priebehu hodnoteného obdobia boli realizované štyri úpravy rozpočtu. 
 2012 – Štátny rozpočet	Suma (EUR)	Čerpanie 	% vyjadrenie	
Bežný transfer	3.821.675,36	3.721.675,36	97,38	
Kapitálový transfer	40.000,00	0,00	0	
Pozn. Zostatok bežného transferu z roku 2012 bol 100.000,00 Eur, vykázaný na rozpočtovej položke 637003 - Propagácia, reklama, inzercia a prevedený do roku 2013. Podľa zákona č. 523/2004 Z.z. o rozpočtových pravidlách v znení neskorších predpisov musí byť zostatok bežného transferu použitý do 31.3.2013. Kapitálový transfer nebol v roku 2012 čerpaný a zostatok vo výške 40.000,00 Eur bol prevedený do roku 2013.
Činnosť SACR v roku 2012 bola financovaná okrem z finančných prostriedkov zo štátneho rozpočtu vo výške 3.721.675,36 EUR aj z prostriedkov zo štrukturálnych fondov z Opatrenia 3.2 OP KaHR vo výške 5.653.512,28 EUR, vlastných príjmov v sume 545.165,77 EUR a z Technickej pomoci OP KaHR (mzdy zamestnancov Sekcie štrukturálnych fondov EÚ) v sume 532 935,41 EUR.

4.	MARKETINGOVÉ A PROPAGAČNÉ AKTIVITY

Slovensko bolo zaradené medzi TOP 10 destinácií roka 2013 celosvetovým vydavateľstvom Lonely Planet, Slovensko v TOP 10 najlepších destinácií portálu Budget Travel, Bojnický a Spišský hrad medzi 25 najkrajšími európskymi zámkami (Offtoeurope.com), Jasná figuruje v rebríčku cenovo najvýhodnejších lyžiarskych stredísk (Skyscanner.net) a hotel Chateau Béla získal ocenenie najromantickejší historický hotel Európy (Historic Hotels of Europe). Tieto skvelé úspechy sú dôkazom toho, že Slovensko si v roku 2012 začali vo svete viac všímať a nemalý podiel majú na tom aj aktivity SACR.

Po poklesoch návštevnosti Slovenska v rokoch 2009 a 2010 sa v roku 2011 a najmä v roku 2012 podarilo dostať aktívny cestovný ruch do pozitívnych čísel. Počet zahraničných návštevníkov vzrástol v roku 2012 v porovnaní s rokom 2011 o 4,6% a počet domácich návštevníkov vzrástol medziročne o 6,4%. Celkový počet návštevníkov z viacerých prioritných trhov dosiahol dokonca vyššie čísla návštevnosti ako v predkrízovom rekordnom roku 2008. Prispela k tomu aj cielená propagácia Slovenska na domácom a zahraničných trhoch Slovenska zo strany SACR. 

SACR počas roka prezentovala Slovensko ako cieľovú destináciu cestovného ruchu na 30 medzinárodných veľtrhoch cestovného ruchu. Zorganizovala 53 infociest pre zahraničných novinárov a touroperátorov. Na zahraničných trhoch SACR zrealizovala viac ako 80 workshopov a prezentácií pre širokú alebo odbornú verejnosť. V rámci svojich aktivít SACR vytvárala priestor pre slovenské subjekty cestovného ruchu, mestá, obce a organizácie turizmu na prezentáciu ich vlastnej ponuky produktov a služieb.
 
Najvýznamnejším projektom roka 2012 zameraným na propagáciu Slovenska v zahraničí bola prezentácia na Letných olympijských hrách v Londýne. Domáci cestovný ruch podporila SACR úspešným zábavným cestovateľským seriálom Vo štvorici po Slovensku. Zaujímavým projektom zameraným na prilákanie českých turistov do slovenských hôr, kultúrnych pamiatok, ale aj na regionálnu gastronómiu bola relácia „Toulavá kamera vychutnává Slovensko.“ SACR kontinuálne počas roka marketingovo podporovala projekt Košice – Európske hlavné mesto kultúry 2013. Dôležitým nástrojom propagácie turistických subjektov, destinácií a zaujímavých podujatí bol národný portál cestovného ruchu www.slovakia.travel. 

1. Mediálne kampane
Mediálne kampane SACR v roku 2012 vychádzali z vládou schválenej Marketingovej stratégie SACR pre roky 2011-2013. Ich cieľom bolo posilnenie značky Slovenska a jasnej identifikácie Slovenska ako dovolenkovej destinácie ponúkajúcej konkurencieschopný produkt. K tomuto zámeru využívala SACR počas roka reklamné a propagačné kampane na domácom aj zahraničných trhoch cestovného ruchu. 

1.	Propagačná kampaň zameraná na prezentáciu projektu KOŠICE – EHMK 2013

Súčasťou kampaní v roku 2012 bola aj propagácia Košíc, ako Európskeho hlavného mesta kultúry 2013. Išlo o prioritný projekt, ktorý SACR prezentovala na prioritných trhoch cestovného ruchu. V rámci propagačnej kampane projektu Košice - EHMK 2013 boli využité všetky dôležité komunikačné a reklamné komunikáty – televízia, rozhlas, internet, sociálne siete, printová inzercia, PR články, spoty v berlínskom metre. Kampaň prebiehala počas celého roka. 

2.	Letné Olympijské hry 2012 - This is Slovakia!

Počas LOH v Londýne bolo Slovensko prezentované vo Veľkej Británii pod sloganom „This is Slovakia!“ Slovensko sme komunikovali ako krajinu s inovačným potenciálom, s dobrým podnikateľským prostredím, ale aj krajinu s kultúrnymi a prírodnými jedinečnosťami. Kampaň bola realizovaná v elektronických a printových médiách, na billboardoch, v metre, na autobusoch a taxíkoch ako aj na  mobilných reklamných nosičoch.

3.	Letná kampaň zameraná na podporu domáceho cestovného ruchu (máj - august)

Cieľom letnej kampane SACR bolo osloviť mladých ľudí, rodiny s deťmi a starých rodičov s vnúčatami a motivovať ich k stráveniu letnej dovolenky na Slovensku. 
Motiváciou boli top atraktivity z jednotlivých regiónov, významné podujatia a nové produkty cestovného ruchu, ktoré sme v rámci kampane v spolupráci so subjektmi CR predstavili a komunikovali. Letnú kampaň nasadila SACR do slovenských elektronických aj printových médií. Na národnom portáli www.slovakia.travel sme v rámci letnej kampane vytvorili priestor pre subjekty cestovného ruchu, aby si odprezentovali svoju letnú ponuku služieb a produktov. 

4.	„Vo štvorici po Slovensku“

Počas leta SACR podporila domáci cestovný ruch prostredníctvom najväčšej cestovateľskej zábavnej show v najsledovanejšej slovenskej televíznej stanici Markíza. Relácie boli podporené spotovou TV kampaňou, microsite na portáli www.markiza.sk, microsite na www.slovakia.travel a tiež komunikované prostredníctvom sociálnych sietí. Štvorica cestovateľov -Lukáš Latinák, Juraj Kemka, Marián Miezga a Robo Jakab – previedla divákov po Slovensku a predstavila našu krajinu ako pestrú a podmanivú, ktorá vie ponúknuť stále niečo nové ostrieľaným cestovateľom, ako aj motivovať bežných ľudí. Ponúkali inšpiráciu, ako spoznať Slovensko so všetkými jeho zákutiami, prekvapeniami, a užiť si pritom aj poriadnu zábavu! Cieľom relácie bolo zábavnou a poznávacou formou oboznámiť divákov s letnou ponukou jednotlivých krajov Slovenska a prebudiť tak u Slovákov záujem o trávenie letnej dovolenky práve na Slovensku. 

5.	Zimná kampaň „Všade dobre, na Slovensku najlepšie“ (november, december 2012)

Cieľom kampane na domácom trhu cestovného ruchu bolo motivovať obyvateľov SR k stráveniu zimnej dovolenky na Slovensku, predstaviť zimnú ponuku Slovenska - lyžiarske strediská a zariadenia cestovného ruchu a zvýhodnené produktové balíky. Ďalším zámerom bolo inšpirovať návštevníkov Slovenka k návšteve zimných podujatí, ako sú vianočné trhy a Silvester. Kampaň bola realizovaná prostredníctvom národného portálu cestovného ruchu SR www.slovakia.travel, na FB profiloch SACR a slovakia.travel, ďalej v sieti Azet.sk a Centrum Holdings, v printových médiách a v rozhlase. 

2. Medzinárodné veľtrhy a výstavy

V roku 2012 SACR prezentovala Slovensko na 30 medzinárodných veľtrhoch a výstavách cestovného ruchu. Medzi najvýznamnejšie a najprestížnejšie patrili veľtrh ITB Berlín, najväčší veľtrh cestovného ruchu na svete, na ktorom sa stretávajú globálni hráči cestovného ruchu. Ďalšiu skupinu  predstavujú  veľtrhy orientujúce sa na problematiku kongresového cestovného ruchu, ako IMEX Frankfurt zameraný na ponuku kongresových a incentívnych služieb. SACR nechýbala ani na najprestížnejšom svetovom veľtrhu cestovného ruchu WTM Londýn  ktorý je považovaný za renomované podujatie typu  „business to business, určené výhradne odborným návštevníkom. Prezentácia a sprievodný program na veľtrhoch najmä v prvej polovici roka sa špeciálne zameriavala na propagáciu Košíc - Európskeho hlavného mesta kultúry 2013. V rámci spolupráce krajín V4 prezentovala SACR Slovensko na najväčšom B2B veľtrhu v Ázii – ITB Asia v Singapure. V druhej polovici roka bola prezentácia na veľtrhoch cestovného ruchu tematicky orientovaná prevažne na propagáciu zimných produktov turizmu. 

Veľtrhy a výstavy 2012 s účasťou SACR

Termín 	Názov výstavy / veľtrhu	Miesto konania	plocha m2	počet spoluvystavovateľov 	
11. - 15. 01. 2012	Vakantiebeurs 	UTRECHT Holandsko	50	1	
12. - 15. 01. 2012	GO Regiontour	Brno                     Česká republika	170	15	
12. - 15. 01. 2012	Ferien Messe	Viedeň            Rakúsko 	45	5	
14. - 22. 01. 2012	CMT Stuttgart	Nemecko	40	6	
19. - 22. 01. 2012	Matka 	HELSINKI                                Fínsko	45	4	
22. - 24. 01. 2012	ACTB	VIEDEŇ          Rakúsko 	18	3	
02. - 06. 02. 2012	Vakantie Salon 	BRUSEL                                  Belgicko	30	2	
09. - 12. 02. 2012	Holiday World	PRAHA                                       Česká republika	200	16	
16. - 18. 02. 2012	BIT	MILÁNO                                 Taliansko	15	2	
22. - 26. 02. 2012	F.re.e (CBR)	MNÍCHOV                                      Nemecko	45	4	
24. - 26. 02. 2012	Ferie for Alle	HERNING Dánsko	9	2	
01. - 04. 03. 2012	Utazás	BUDAPEŠŤ                                     Maďarsko	130	15	
01. - 03. 03. 2012	GITF	GUAGZHOU        Čína	9	0	
02. - 04. 03. 2012	Reisevil 	OSLO                                      Nórsko	20	4	
07. - 11. 03. 2012	ITB	BERLÍN              Nemecko	170	11	
10. - 11.03. 2012	Travel and Vacation Show	OTTAWA            Canada	9	0	
21. - 24. 03. 2012	MITT	MOSKVA                                     Ruská federácia	60	8	
22. - 25. 03. 2012	TUR	GOTEBORG                                   Švédsko	50	5	
28. - 30. 03. 2012	UITT	KYJEV                                            Ukrajina	50	6	
30.3. - 01.04.2012	GLOBE	KATOWICE        Poľsko	50	5	
13. - 15. 04. 2012	GTT Gdansk	GDANSK  Poľsko	50	7	
24. - 27. 04. 2012	Pro Region	BANSKÁ BYSTRICA                                 Slovensko	15	2	
22. - 24. 05. 2012	IMEX	FRANKFURT                                                 Nemecko	60	8	
17. - 19. 7. 2012	RDA	KOLÍN                                        Nemecko	45	5	
19. - 22. 9. 2012	Otdykh/Leisure	MOSKVA                            Ruská federácia	90	10	
27. - 29. 9. 2012	TT	VARŠAVA                                     Poľsko	120	13	
11. - 13. 10. 2012	IUTM	KYJEV                                Ukrajina	80	9	
17. - 19. 10. 2012                        	ITB Asia
(V spolupráci s V4)	Singapur	63	4	
05. - 08. 11. 2012	WTM	LONDÝN                                    Veľká Británia	160	10	
21. - 25. 11. 2012	TC 	LIPSKO                          Nemecko	45	4	

3. Infocesty zahraničných novinárov a touroperátorov

Infocesty pre zahraničných novinárov a famtripy pre zahraničných touroperátorov patria ku kľúčovým nástrojom marketingu a propagácie cestovného ruchu. Ich výsledkom je prezentácia Slovenska prostredníctvom mediálnych výstupov (televíznych reportáží, článkov v mienkotvorných denníkoch, mesačníkoch a internetových portáloch) ako aj prostredníctvom ponuky slovenských produktov v katalógoch touroperátorov, SACR v roku 2012 zrealizovala spolu 53 infociest pre  416 touroperátorov a pre 209 zahraničných novinárov z krajín EU, USA, Izraela, Brazílie, Číny, Taiwanu, Indie, Ukrajiny a Ruska. 

Medzi najzaujímavejšie infocesty patrila marcová infocesta pre čínskych novinárov, ktorá mala celoslovenský záber. Televízny štáb programu Travel  Channel  sa zaujímal o gastronomické špeciality s väzbou na jednotlivé regióny Slovenska. Ďalšou úspešnou infocestou bola septembrová infocesta pre štáb nemeckej televízie SWR. Infocesta bola zameraná na zvyky a tradície Žilinského kraja. Mediálnym výstupom bol dokument, ktorý bude premietaný v rámci prezentácie Slovenska na veľtrhu CMT Stuttgart, kde bude  Slovensko partnerskou krajinou veľtrhu. 

Infocesty zahraničných novinárov a touroperátorov smerovali v roku 2012 najčastejšie do Tatranského regiónu, na Liptov, do Košíc a na východné Slovensko. Tematicky sa zameriavali na horské a lyžiarske strediská, liečebné kúpele, akvaparky, pamiatky UNESCO, vínne cesty a na Košice - EHMK 2013.  

Infocesty 2012

Mesiac	Zameranie infocesty	Krajina	Termín	Počet touroperátorov	Počet novinárov	
január 	Stredné SR, lyž.  strediská	Maďarsko	20. -24.1.2012	26	11	
január 	ZA región - lyž. strediská 	ČR	26.-29.1.2012	 	12	
február	Jasná	Maďarsko	9. -12.2.2012	 	13	
február	 celé SR	Slovinsko	11. -17.2.2012	 	8	
február	Tatry - lyž. strediská 	Poľsko	12.-16.2.2012	 	12	
marec	Tatry - lyž. strediská , východ SR	Ukrajina	11.-16.3.2012	30	 	
marec	Pilgrimtour	Rusko	10.-17.3.2012	18	 	
marec 	VT, PR na priame lety do PO	Poľsko	15.-18.3.2012	12	 	
marec	TSK, NSK	Holandsko	9. -19.3.2012	 	5	
marec	SR mix	Čína	24.-31.3.2012	 	7	
marec	SR	Nemecko	24.-29.3.2012	 	1	
marec	SR - NATO 	Belgicko 	26.3.- 1.4.2012	 	1	
marec/apr	PSK, BBSK	Rakúsko	31:3. -3.4.2012	48	 	
marec	BSK	Švédsko 	25. -27.3.2012	3	 	
apríl 	SR	Izrael	26.4.1.5.2012	10	 	
apríl	východné SR	USA	26.4.-30.4.2012	 	1	
apríl	kúpele	Nemecko	19.-23.4.2012	2	6	
apríl	V4 celé SR	Brazília	25.28.4.2012	 	10	
apríl	Golf Tatry	CR. Pol.	13.-16.4.2012	 	14	
máj	NTA SR	USA	10. -16.5.2012	21	 	
máj	SR, BSK V4	SAE	3.-5.5.2012	13	 	
máj	 SR	Španielsko	28.5.-3.6.2012 	9	 	
máj	SR	Dánsko	27.5.-2.6.2012	 	9	
máj	SR, BSK V4	USA	23.-25.5.2012	7	 	
máj	SR	Rusko	12.-19.5.2012	24	 	
máj	Východ, KE	Cesko	27.5. - 2.6.	 	12	
máj	EHMK Košice 2013 	Nemecko	19.-24.5.2012 	 	1	
jún	Golf	Maďarsko	8. -11.6.2012	 	10	
jún	KSK, PSK	Ukrajina	2.-4.6.	15	 	
jún	EHMK Košice 2013 	Nemecko	21.-24.6.2012	 	1	
jún	BA	Nemecko	7-10.6.2012	 	2	
jún	TTSK, juh SR 	Rakúsko	22.-23.6.2012	40	 	
júl	EHMK, Pieniny, Spiš, Tokaj	Poľsko	8.-13.7.2012	13	 	
júl	V4 , celé SR	Taiwan	16.-27.7.2012	10	 	
júl	EHMK Košice 2013 	Nemecko	10.-13.7.2012	 	1	
júl	 SR	Nemecko	12.-16.7.2012	 	2	
júl	Historické hotely	Maďarsko 	14.-17.7.2012	5	5	
júl	gastronómia	Rusko	21. -28.7.2012	 	2	
august 	 V4, celé SR	Taiwan	6.-18.8.2012	 	8	
august 	EHMK Košice 2013 	Nemecko	2.-6.8.2012	 	4	
august 	 V 4 celé SR	India	3.-5.8.2012	8	4	
september	V4  celé SR	USA	21. -24.9.2012	6	 	
September 	Čičmany, festival ZSK	Nemecko	28.9. -1.10.2012	 	4	
september	EHMK Košice 2013 	Nemecko, PL, Česko	12.-15.9.2012	 	6	
september	SR 	Nemecko	6. -10.9.2012	 	10	
október	EHMK Košice 2013 	Nemecko, Rakúsko	4.-8.10.2012	 	7	
október	SR (spolupráca  s MZV)	Dánsko	7.-10.10.2012	 	4	
október	V4  východ	Rusko	15.-24.10.2012	 	4	
október	Jasná, Tatry, LM	Rusko, Ukrajina	19.-23.10.2012	59	 	
november	BA, KE, EHMK	Francúzsko	26.29.11.	5	 	
november	BA a okolie	Nórsko	20.21.11.2012	4	 	
december 	otvorenie zimnej sezóny VT	Maďarsko 	7.-10.12.2012	2	11	
december 	EHMK Košice 2013	Nemecko	18. -21.12.2012	 	1	

4. Prezentácie a workshopy

SACR v rámci svojich marketingových aktivít organizuje aj medzinárodné prezentácie a workshopy, ktoré sa konajú na Slovensku, v krajinách EÚ, ako aj na zámorských trhoch. V roku 2012 bolo cieľom týchto prezentácií predstaviť Slovensko a jeho regióny odbornej, ako aj širokej verejnosti. V roku 2012 zorganizovalo marketingové oddelenie SACR spolu 9 prezentácií (nezahŕňajú prezentácie realizované zahraničnými zastúpeniami). Hlavným cieľom bolo pripraviť a informovať zahraničných návštevníkov Slovenska o jeho možnostiach a potenciáli, ako atraktívnej turistickej destinácie.

Najvýznamnejšou prezentáciou roka zameranou na propagáciu Slovenska v zahraničí bola prezentácia na Letných olympijských hrách v Londýne. SACR počas olympiády pripravila atraktívnu kampaň, v ktorej spojila prezentácie pre touroperátorov, program pre širokú verejnosť, outdoorovú reklamnú kampaň, ako aj kultúrny program a gastronomické workshopy.

Medzi ďalšie rozsiahlejšie prezentácie patrila prezentácia na medzinárodnom podujatí  Floriade vo Venlo v Holandsku, ktorá trvala od apríla do októbra 2012. V rámci spolupráce krajín V4 v oblasti cestovného ruchu zrealizovala SACR 4 propagačné roadshow po japonských, brazílskych, čínskych a indických mestách. Zaujímavou prezentáciou bola aj prezentácia na podujatí Region Tour Expo Trenčín. SACR sa zamerala na propagáciu vodných športov, horskú turistiku, hrady a zámky, na ktorých sa nakrúcali známe rozprávky.  

Hlavné prezentácie a workshopy 2012 (mimo prezentácií realizovaných zahraničnými zastúpeniami)
Termín 	Aktivita	Miesto konania	Poznámka	
marec 2012	Road Show	Brazília /Čína	Sao Paulo, Rio de Janeiro, Porto Alegre, Brasilia / Guangzhou, Chengdu, Chongquing, Shanghai, Peking	V4	
18. - 22. 04. 2012	prezentácia	V. Británia	Londýn	Virgin London Marathon Expo  (prezentácia KE a BA)	
16. - 18. 05. 2012	Road Show	Japonsko	Tokio, Osaka	V4	
júl - august 2012*	prezentácia	Veľká Británia	Londýn	prezentácia pre širokú ako aj odbornú verejnosť počas LOH Londýn 2012	
apríl - október 2012	prezentácia	Holandsko	Venlo	prezentácia Slovenska ako atraktívnej destinácie CR	

5. Členstvo v medzinárodných organizáciách cestovného ruchu

Členstvo v medzinárodných organizáciách cestovného ruchu zohráva dôležitú úlohu pri propagácii Slovenska v zahraničí a upevňuje jeho pozície na medzinárodnom trhu cestovného ruchu. Hlavnou úlohou členstva je propagácia a marketing Slovenska ako cieľovej krajiny cestovného ruchu v zahraničí. 

V súčasnosti je Slovensko v zastúpení SACR členom siedmich významných medzinárodných organizácií cestovného ruchu, a to ETC, ASTA, CECTA, RDA, ICCA, PATA a Die Donau. SACR samostatne alebo vďaka sieti svojich zahraničných zastúpení operuje aj v ďalších medzinárodných združeniach, ktoré majú lokálny charakter, avšak tvoria dôležitú súčasť propagácie a prezentácie Slovenska ako destinácie cestovného ruchu na svetovom trhu cestovného ruchu (NTA, ANTOR, Corps Touristique, AČCKA, ACK ČR). Významnou organizáciou pre podporu cestovného ruchu stredoeurópskych krajín je zoskupenie krajín Vyšehradskej štvorky (V4).

6. Domáci cestovný ruch a destinačný manažment
SACR začala v roku 2012 prostredníctvom odboru destinačného manažmentu (ODM) a svojich regionálnych zástupcov novú etapu regionálnej spolupráce. Od začiatku roka bola SACR pri vzniku oblastných a krajských organizácií cestovného ruchu (OOCR,KOCR), ktoré sa tvorili podľa novelizovaného Zákona č. 91/2010 Z. z. o podpore cestovného ruchu v znení neskorších predpisov. Pre manažment a členov týchto organizácií pripravil odbor destinačného manažmentu SACR vo všetkých samosprávnych krajoch sériu odborných vzdelávacích seminárov zameraných, na destinačný manažment a marketing regiónu cestovného ruchu s využitím najnovšej teórie a zahraničných skúseností. 

Regionálni zástupcovia SACR zabezpečovali počas roka marketingovú komunikáciu, plánované marketingové a propagačné aktivity SACR vo väzbe na jednotlivé destinácie samosprávnych krajov s cieľom zvýšenia príjazdového cestovného ruchu.  V tomto kontexte, v priebehu celého roka, zisťovali a spracovávali informácie o novinkách a aktualitách v cestovnom ruchu v jednotlivých regiónoch. Zároveň dopĺňali a aktualizovali zoznamy zariadení cestovného ruchu. Všetky výstupy poskytli pre ďalšiu marketingovú komunikáciu SACR, jej zahraničných zastúpení, ale aj pre zahraničných a domácich partnerov.

V spolupráci s KOCR a OOCR a ďalšími regionálnymi štruktúrami zabezpečovali regionalisti spoluúčasť SACR na mnohých športových a kultúrno-spoločenských podujatiach po celom Slovenku, ktoré sú organizované v záujme zatraktívnenia jednotlivých regiónov a zvýšenia ich návštevnosti. Počas zimnej sezóny to boli také zaujímavé podujatia, ako: Oščadnický snehuliak, Medzinárodný zimný zraz turistov Levoča, Majstrovstvá sveta psích záprahov v Zuberci, Preteky gazdovských koní v Terchovej a ďalšie. Letná sezóna sa otvárala viacerými akciami a ešte viac podujatí sa konalo v priebehu leta: Dni mesta Košíc, Európske ľudové remeslo Kežmarok, Dni kumštu a remesla a Župné leto v Banskej Štiavnici, Švajčiarski trubadúri, Rozprávkový zámok Bojnice, Pribinova Nitrawa, Noc kostolov, Slovak Food Festival a Gurman Fest Bratislava a Košice, Stredoveký deň Žilina, Medzinárodné letecké dni Sliač, Dni Majtrov ÚĽUV, Trenčianske hradné slávnosti. Na oslavu Svetového dňa cestovného ruchu (WTD) a v záujme predĺženia sezóny sa konali ďalšie atraktívne akcie: Ešte dúšok leta Prievidza, WTD a Grand Prix Štós, Tokajské vinobranie Čerhov, WTD a Vinobranie Sebechleby, WTD Kežmarok, Dni sv. Huberta Pribylina, Dni zelá Stupava, Festival outdoorových filmov Poprad a Žilina.

5.	ŠTRUKTURÁLNE FONDY

SACR plní funkciu Sprostredkovateľského orgánu pod Riadiacim orgánom pre Sektorový operačný program Priemysel a služby 2004 – 2006 a pre OP KaHR 2007 – 2013. V rámci OP KaHR zabezpečuje SACR implementáciu Prioritnej osi 3 – Cestovný ruch, Opatrenie 3.1 - Podpora podnikateľských aktivít v cestovnom ruchu a Opatrenie 3.2 - Rozvoj informačných služieb cestovného ruchu, prezentácie regiónov a Slovenska.

K 31.12.2012 bolo vyhlásených celkovo šesť výziev na predkladanie žiadostí o poskytnutie nenávratného finančného príspevku, ukončených boli päť výziev, v jednom prípade prebieha proces konania o žiadostiach o nenávratný finančný príspevok. V rámci Opatrenia 3.1 OP KaHR bola v roku 2012 vyhlásená jedna výzva na predkladanie žiadostí o poskytnutie nenávratného finančného príspevku (kód výzvy KaHR-31SP-1201), a to 21.12.2012. Výzva bola uzavretá 26.4.2013. 

Kód výzvy	Druh podpory	Počet zmluvne viazaných projektov 	Zmluvne viazaný NFP  /Výška zazmluvneného NFP upraveného Dodatkom (v EUR)	
KaHR-31SP-0801	Schéma štátnej pomoci na podporu podnikateľských aktivít v cestovnom ruchu do ucelených produktov cestovného ruchu s celoročným využitím	19	68 141 609,57	
KaHR-31DM-0801	Schéma na podporu podnikateľských aktivít v cestovnom ruchu (schéma pomoci de minimis)	16	2 815 996,32	
KaHR-31SP-0802	Schéma štátnej pomoci na podporu podnikateľských aktivít v cestovnom ruchu do ucelených produktov cestovného ruchu s celoročným využitím	6	19 075 050,86
	
KaHR-31DM-0902	Schéma na podporu podnikateľských aktivít v cestovnom ruchu (schéma pomoci de minimis)	42	
16 921 890,87  	
KaHR-31SP-1101	Schéma štátnej pomoci na podporu podnikateľských aktivít v cestovnom ruchu do ucelených produktov cestovného ruchu s celoročným využitím	0 	36 000 000,00**	
KaHR-31SP-1201	Schéma štátnej pomoci na podporu podnikateľských aktivít v cestovnom ruchu do ucelených produktov cestovného ruchu s celoročným využitím	0 	50 000 000,00**	
Spolu všetky výzvy	83	106 954 547,62****	

•	Prebieha proces konania o žiadostiach o nenávratný finančný príspevok
  Plánovaná výška zazmluvnených NFP v roku 2013 pre danú výzvu
  Termín uzávierky výzvy bol stanovený na 26.4.2013
 k dátumu 31.12.2012

K dátumu 31.12.2012 bolo v rámci Opatrenia 3.1 OP KaHR vyčerpaných celkom 
100 853 003,73 EUR, čo predstavuje 94,30 %  z celkovej výšky zazmluvnených prostriedkov. Vyčerpaná suma zároveň predstavuje 54,76 % z celkovej alokácie finančných prostriedkov na Opatrenie 3.1 (t.j. zo sumy 195 317 627,00 EUR).

V rámci Opatrenia 3.2 OP KaHR - Rozvoj informačných služieb cestovného ruchu, prezentácie regiónov a Slovenska bolo k 31.12.2012 uhradených celkovo 357 žiadostí o platbu v celkovej hodnote 15 885 493,15 EUR, čo predstavuje čerpanie na úrovni 58,30 % zo všetkých alokovaných a zazmluvnených finančných prostriedkov na Opatrenie 3.2.

6.	ZÁVER

SACR v roku 2012 zrealizovala okrem tradičnej činnosti, ktorou sú veľtrhy, prezentácie a infocesty aj niekoľko prioritných projektov. Najvýznamnejším projektom roka zameraným na propagáciu Slovenska v zahraničí bola prezentácia na Letných olympijských hrách v Londýne. SACR počas olympiády pripravila atraktívnu kampaň, v ktorej spojila prezentáciu Slovenska pre odbornú verejnosť, športovcov aj návštevníkov olympiády z celého sveta. Na poli domáceho cestovného ruchu sa SACR podarilo zrealizovať úspešný zábavno- cestovateľský seriál Vo štvorici po Slovensku, ktorý inšpiroval Slovákov k výberu dovolenky na Slovensku. Aj vďaka seriálu a pridružených marketingových aktivít na internetových portáloch sa zvýšila medziročná návštevnosť Slovenska domácimi turistami o 6,4%. Rast návštevnosti sme zaznamenali v roku 2012 aj zo strany zahraničných návštevníkov (4,6%). SACR kontinuálne počas roka marketingovo podporovala projekt Košice – Európske hlavné mesto kultúry 2013. Zástupcovia Košíc nechýbali na významných veľtrhoch cestovného ruchu, na LOH v Londýne, do Košíc smeroval aj veľký počet infociest zahraničných novinárov a touroperátorov. 

Svoje marketingové a propagačné aktivity realizovala SACR najmä vďaka možnosti čerpania finančných prostriedkov zo  štrukturálnych fondov EU. Na činnosť agentúry mali výrazný dopad predovšetkým dva dokumenty. Marketingová stratégia SACR na roky 2011 - 2013 prijatá vládou SR určila jasné smerovanie činnosti agentúry pre ďalšie roky. Novela zákona o podpore cestovného ruchu ovplyvnila činnosť SACR smerom ku koordinácii a spolupráci so vzniknutými OOCR a KOCR. 

V prvom polroku 2013 SACR realizovala niekoľko veľkých  projektov, ktoré sa pripravovali už počas roka 2012. Prvým významným podujatím roka 2013 bola  prezentácia Slovenska na jednom z najprestížnejších a najnavštevovanejších veľtrhov cestovného ruchu CMT Stuttgart ( návštevnosť 220.000). Slovensko bolo na veľtrhu partnerskou krajinou CMT, čo prinieslo zvýšenú mediálnu pozornosť a celkové zviditeľnenia Slovenska na nemeckom trhu. V máji priniesla  SACR do Bratislavy svetovú súťaž vín Concours Mondial de Bruxelles. Na tomto prestížnom vinárskom podujatí sa zišli  poprední svetoví someliéri, žurnalisti a odborníci na víno, aby zo stoviek vzoriek vybrali to najlepšie. Slovenské vína získali celkovo 60 medaili  a získali tak v hodnotení  krajín 6.miesto.
Významnou udalosťou  roka 2013 októbrová konferencia Nature & Sports Euro´Meet v Liptovskom Mikuláši. Prezentovať sa na nej budú najnovšie trendy v outdoorových športoch a voľno - časových aktivitách. SACR bude počas celého roka aj naďalej intenzívne podporovať  Košice – Európske hlavné mesto kultúry 2013. 

Doplnenie správy o stave a výsledkoch SACR o budúce smerovanie, 
úlohy a právne postavenie agentúry
1.	BUDÚCE SMEROVANIE

Budúce smerovanie Slovenskej agentúry pre cestovný ruch (ďalej „SACR“) bude určovať pripravovaná Marketingová stratégia SACR na roky 2014 – 2020, ktorá vychádza zo strategických dokumentov SR a EÚ v sektore cestovného ruchu:

1.	Realizácia propagačných a marketingových aktivít smerujúcich k napĺňaniu stanovenej vízie a definovaných strategických cieľov

SACR bude svoju činnosť orientovať hlavne na propagáciu a marketing Slovenska, ako atraktívnej cieľovej destinácie cestovného ruchu, ktorá sa prostredníctvom existujúceho potenciálu primárnej ponuky a kvalitnej sekundárnej ponuky cestovného ruchu. 

Víziou je Slovensko ako  krajina s konkurencieschopnými produktmi, so zameraním na konkrétne cieľové skupiny návštevníkov, ktorí očakávajú a vyžadujú vysokú úroveň rozmanitosti ponuky, atraktivitu produktov a kvalitu služieb za konkurenčné ceny na relatívne malom území.

Medzi strategické ciele si SACR stanovila:
•	Maximalizácia ekonomických prínosov z cestovného ruchu pre národné hospodárstvo
•	Kontinuálny rast účasti na domácom cestovnom ruchu a aktívnom zahraničnom cestovnom ruchu
•	Posilnenie identifikácie Slovenska ako dovolenkovej destinácie ponúkajúcej konkurencieschopný produkt.

2.	Prehlbujúca spolupráca v oblasti propagácie s organizáciami cestovného ruchu doma (OOCR, KOCR) a v zahraničí (medzinárodné organizácie, zahraniční partneri)

SACR sa bude pri propagácii Slovenska ako cieľovej destinácie cestovného ruchu, orientovať na zvýšenie kooperácie, s existujúcimi organizáciami cestovného ruchu, a to formou spoločných aktivít a postupov pri tvorbe a realizácii kampaní (internet, printy, televízia, rozhlas), prezentačných projektov (veľtrhy, výstavy, prezentácie, workshopy) a poskytovaní komplexných informácií pre konečného spotrebiteľa (národný portál cestovného ruchu).

3.	Spolupráca s kompetentnými organizáciami pri tvorbe a napĺňaní funkčného mechanizmu medzirezortnej koordinácie pre  jednotnú prezentáciu Slovenska v zahraničí

Ako člen Rady vlády Slovenskej republiky na podporu exportu a investícii a člen Pracovnej skupiny pre koordinovanú prezentáciu Slovenska v zahraničí, bude SACR aktívne prispievať k posilneniu pozície značky Slovenska prostredníctvom koordinovaných a cielene pripravených aktivít v spolupráci s ostatnými inštitúciami a v súlade so schválenou „Stratégiou brandingu Slovenska“.
2.	ÚLOHY

Hlavné úlohy SACR na obdobie 2014 – 2020 vyplývajú zo zriaďovacej listiny SACR, Stratégie rozvoja cestovného ruchu do roku 2020,  Marketingovej stratégie SACR na roky 2014 – 2020 a zo záväzných právnych dokumentov (kompetenčný zákon, zákon o podpore CR):

1.	Štátna propagácia a marketing

Uvedená úloha je základnou a hlavnou úlohou činnosti SACR v súlade s ustanoveniami zriaďovacej listiny organizácie. Pre jej úspešné napĺňanie SACR vypracúva dokument Marketingová stratégia SACR na roky 2014 – 2020, ktorý bude jasne identifikovať smerovanie marketingových a propagačných aktivít SACR s orientáciou na konkurencieschopné produkty, zdrojové trhy, cieľové segmenty, efektívne komunikačné nástroje a distribučné kanály.

2.	Úlohy definované v Stratégii rozvoja CR do roku 2020 smerujúce k napĺňaniu strategického cieľa :
•	tvorba identity SR,
•	budovanie značky Slovensko
•	konkurencieschopnosť národných a regionálnych produktov CR
•	spolupráca s verejnoprávnymi médiami pri poskytovaní informácií o aktivitách a atraktivitách  CR na Slovensku
•	marketingová podpora CR a podpora DCR

3.	Úlohy vyplývajúce zo Zákona č. 91/2010 Z.z. o podpore CR v znení následnej úpravy

Úlohou agentúry podľa zákona je zabezpečovanie podpornej a koordinačnej činnosti pre organizácie cestovného ruchu. Taktiež ako člen Pracovnej skupiny pre koordinovanú prezentáciu Slovenska v zahraničí sa spolupodieľa na vypracúvaní návrhov a realizácii propagácie a prezentácie Slovenska, ako cieľovej krajiny cestovného ruchu podľa zásad jednotnej prezentácie krajiny v zahraničí.

4.	Úlohy vyplývajúce zo spolupráce pri jednotnej prezentácii Slovenska v zahraničí

Budú definované schválenou „Stratégiou brandingu Slovenska“.

3.	PRÁVNE POSTAVENIE AGENTÚRY

SACR je právnická osoba štátu, štátna príspevková organizácia, zriadená v zmysle § 21 ods. 5 písm. b) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. Bola zriadená dňom 1. septembra 1995 na základe uznesenia vlády SR č. 656/1995, zriaďovacou listinou MH SR zo dňa 23. augusta 1995. 
Úplné znenie zriaďovacej listiny bolo vydané rozhodnutím MH SR č. 195/2005-001 zo dňa 28. januára 2005. Zriaďovacia listina obsahuje označenie zriaďovateľa, názov príspevkovej organizácie, formu hospodárenia, dátum zriadenia, vymedzenie predmetu činnosti, označenie štatutárneho orgánu, vecné a finančné vymedzenie majetku, určenie doby na ktorú sa príspevková organizácia zriaďuje. SACR je zriadená na dobu neurčitú. 

Dňa 1.10.2010 prešli zákonom kompetencie z oblasti cestovného ruchu na MDVRR SR, čím prešla SACR do zriaďovateľskej pôsobnosti MDVRR SR. Rozhodnutím MDVRR SR č. 2 zo dňa 10. januára 2011 bola vykonaná zmena zriaďovateľa agentúry na MDVRR SR. 

Na hospodárenie so všetkými finančnými prostriedkami SACR sa vzťahujú ustanovenia zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v platnom znení. 

SACR financuje svoje marketingové aktivity prostredníctvom Opatrenia 3.2 OP KaHR na základe Zmluvy o poskytnutí nenávratného finančného príspevku (reg. číslo 355/2009-3100-4110), pričom čerpanie finančných prostriedkov je do konca roku 2013. 
Ak nedôjde k realokácii finančných prostriedkov v rámci Opatrenia 3.2 OP KaHR, SACR bude môcť financovať marketingové aktivity jedine z finančných prostriedkov zo štátneho rozpočtu.

Poslednou organizačnou zmenou bola zmena sídla SACR na Dr. Vl. Clementisa 10, 821 02 Bratislava na základe rozhodnutia MDVRR SR č.235/2012 zo dňa 9. novembra 2012 s účinnosťou od 1.1.2013. Ďalšie organizačné zmeny SACR nie sú naplánované.  

V Bratislave, dňa 22.5.2013

Vypracovala: 	Slovenská agentúra pre cestovný ruch
Na účely: 	Mimoriadneho rokovania Rady vlády Slovenskej republiky na podporu exportu a investícií dňa 5. júna 2013 
Predkladá: 	Minister dopravy, výstavby a regionálneho rozvoja SR